Diari Oficial de la Generalitat Valenciana


Sumari del DOGV 2110, del 24-09-1993 (1993/829249)

ORDRE de 3 de setembre de 1993, de la Conselleria de Treball i Afers Socials, per la qual modifica les bases reguladores per a la concessió dels Premis de Formació Professional Contínua, establertes per l'Ordre de 22 de setembre de 1992, i convoca la 2ª edició d'aquests per a l'any 1993.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/03/(1)/dof/vci/html**

### Dades del document

Número de DOGV
:   2110

Data del DOGV
:   24-09-1993

Secció del DOGV
:   DISPOSICIONS GENERALS

Número del document
:   1993/829249


Data del document
:   03-09-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 3 de setembre de 1993, de la Conselleria de Treball i Afers Socials, per la qual modifica les bases reguladores per a la concessió dels Premis de Formació Professional Contínua, establertes per l'Ordre de 22 de setembre de 1992, i convoca la 2ª edició d'aquests per a l'any 1993.  
Preàmbul  
La formació professional contínua és un tema cada vegada més important de diàleg social, com ho demostra la firma de l'Acord Nacional Tripartit en matèria de formació contínua, i l'Acord per l?Ocupació i per la Solidaritat i la Competitivitat, subscrit per la Generalitat Valenciana i les forces socials.  
Mitjançant l?Ordre de 22 de setembre, de 1992, de la Conselleria de Treball i Afers Socials (DOGV núm. 1.873, de 30.09.92), es van establir les bases reguladores per a la concessió dels Premis de Formació Professional Contínua i se'n va convocar la edició pera l'any 1992.  
L'article primer de l?esmentada ordre va disposar que, anualment, la Conselleria de Treball i Afers Socials convocarà, mitjançant una ordre, els Premis de Formació Professional Contínua.  
Els canvis experimentats en l?àmbit de la formació professional contínua, tant des del punt de vista normatiu com social, així com l'experiència obtinguda en' el passat exercici, fan necessari adequar les bases reguladores, establertes com a març de convocatòria anual, a les actuals circumstàncies, sempre dins de l?esperit de considerar com a objectiu prioritari l?impuls i el desenvolupament de la formació professional, per garantir la competitivitat de l?economia valenciana.  
Per això, i fent ús de les atribucions que em confereix la Llei de la Generalitat Valenciana, 5/1983, de 30 de desembre, de Govern Valencià, i el Decret 18/1992, de 3 de febrer, amb el qual s'aprova el Reglament Orgànic i Funcional de la Conselleria de Treball i Afers Socials,  
ORDENE  
Article únic  
Els articles 3, 5 i 6 de l'Ordre de 22 de setembre de 1992, de la Conselleria de Treball i Afers Socials, amb la qual s'estableixen les bases reguladores per a la concessió dels Premis de Formació Professional Contínua, queden redactats de la següent forma:  
«Article tercer. Participants i seccions  
Podran concórrer a aquesta convocatòria:  
a) Empreses de la Comunitat Valenciana de fins a 250 empleats/des. Aquestes podran concórrer a les següents seccions:  
- Secció primera. Premi a la Innovació en Formació Professional Contínua en les Pimes.  
- Secció segona. Premi a l'Aplicació i Gestió de la Formació Professional Contínua en les Pimes.  
- Secció tercera. Premi a la Trajectòria en Formació Professional Contínua en les Pimes.  
b) Empreses de la Comunitat Valenciana amb més de 250 empleats/des. Aquestes empreses concorreran a un premi únic.  
- Premi a la Qualitat de la Formació Professional Contínua.  
Article cinquè. Presentació de documentació  
Les empreses que desitgen participar en les distintes convocatòries formalitzaran la sol·licitud segons el model que figura en l'annex I d'aquesta ordre. A la sol·licitud s'adjuntarà un dossier sobre el projecte (d'acord amb un model de document proporcionat pels serveis territorials de la Conselleria de Treball i Afers Socials) i es presentarà al registre general de la Conselleria de Treball i Afers Socials o als registres generals de les direccions territorials de Castelló, València o Alacant, sense perjudici del que disposa l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les dades facilitades per les empreses participants als premis seran considerades confidencials i no podran ser divulgades o publicades sense autorització expressa dels interessats.  
Les empreses de fins a 250 empleats/des que desitgen participar, no podran fer-ho per més d'una secció.  
Article sisé. Requisits de les empreses participants  
- Tenir la seu social o, si més no, un centre de treball en algun municipi de la Comunitat Valenciana.  
- Haver desenvolupat o estar desenvolupant un programa de formació professional contínua que s'ajuste a alguna de les modalitats convocades, en algun centre de treball ubicat a la Comunitat Valenciana.  
- No haver obtingut premi a la formació contínua en qualsevol de les edicions anterior per a la mateixa modalitat.  
- Acreditar estar al corrent en les seues obligacions tributàries i de la Seguretat Social d'acord amb el que estableix l?Ordre de 7 de gener de 1991, de la Conselleria d'Economia i Hisenda.  
- Haver finalitzat l'activitat formativa presentada al premi entre l'1 d'agost del l'any immediatament anterior i el 31 de juliol de l'any corresponent al de la convocatòria dels premis.»  
DISPOSICIONS ADDICIONALS  
Primera  
Es convoca la 2a edició dels Premis de Formació Professional Contínua per a l'any 1993.  
Segona  
Cada una de les modalitats estarà dotada amb els premis següents:  
1. Per a les empreses de fins a 250 empleats/des, cada una  
de les seccions estarà dotada amb:  
Primer premi:  
- Dos milions i mig (2.500.000) de pessetes.  
- Diploma acreditatiu.  
- Escultura commemorativa.  
Segon premi:  
- Un milió i mig (1.500.000) de pessetes.  
- Diploma acreditatiu.  
Tercer premi:  
- Un milió (1.000.000) de pessetes.  
- Diploma acreditatiu.  
2. Per a les empreses amb més de 250 empleats/des, hi haurà un premi únic dotat amb:  
--Tres milions (3.000.000) de pessetes.  
- Diploma acreditatiu.  
- Escultura commemorativa.  
Les empreses a les quals es concedesca algun dels premis podran fer constar en els seus documents comercials «Premi a la Formació Professional Contínua atorgat per la Generalitat Valenciana», amb indicació de l'any en què s'haurà obtingut el premi, i fins i tot amb la reproducció de l?escultura que el simbolitza.  
Tercera  
La data màxima per al lliurament de la documentació serà el 12 de novembre de 1993.  
Quarta  
La llista d'empreses nomenades es farà pública, en premsa, el dia 19 de novembre de 1993.  
Cinquena  
Les empreses nomenades podran presentar documentació addicional fins al 25 de novembre de 1993.  
Sisena  
La dotació pressupostària per a la convocatòria dels premis de l'any 1993, ascendeix a la quantitat de divuit milions (83.919.406) de pessetes, amb càrrec a la línia de subvenció 401/000/93, del programa 322.20, del pressupost vigent de la Generalitat Valenciana.  
València, 3 de setembre de 1993  
El Conseller de Treball i Afers Socials,   
FRANCESC XAVIER SANAHUJA I SANCHIS  
Veure annex


Còpia Permalink ELI